Vancouverski Centar za žene želi dio pozornosti Olimpijade
Svega nekoliko blokova od tisuća navijača na Olimpijskim igrama u Vancouceru nalazi se sjedište male, neprofitne organizacije koja poma
U blizini lokacije s olimpijskim plamenom je knjižnica u koju će vjerojatno navratiti malo tko od posjetitelja Olimpijade. No, riječ je o jedinstvenoj knjižnici: knjige ovdje nisu od papira već su knjige – ljudi. Projekt „živuće biblioteke“ prilika je za razgovor s građanima Vancouvera koji su beskućnici, liječeni alkoholičari ili prostitutke. Ovu knjižnicu osnovao je Centar za žene „Atira“. Janice Abbott, direktorica ovog centra, kaže da većina žena s kojima ona radi dolazi iz nasilnih veza u kojima su bile seksualno zlostavljane. Cilj centra je pomoći tim ženama da poboljšaju svoj život. Centar nudi u tu svrhu i grupno savjetovanje te grupnu terapiju. Janice Abbot kaže da je svrha „Živuće biblioteke“ - uspostaviti kontakt s tisućama posjetitelja Olimpijade 'koji ne znaju kako se živi svega nekoliko blokova dalje od olimpijskih objekata'. Abbott ipak naglašava da je grad Vancouver osigurao novac za odgovarajući smještaj žrtava nasilja i na tome je zahvalna. Jedna od sudionica „Živuće biblioteke“ je bivša prostitutka, 39-godišnja Cherry Kingsley. Kao i Janice Abbott i ona se veseli preseljenju na novu lokaciju. Stan je mali, ispod sudopera nedostaju vrata, a na zidu je rupa. No tu je nekoliko komada namještaja i mali stol. U zraku se osjeća miris svježe boje, a popravci su u tijeku. Cherry Kingsley je stigla u Vancouver sa 14 godina, a već prve večeri kad je stigla sa svojim bivšim dečkom on ju je pretukao i prisilio da postane prostitutka. Kasnije je počela uzimati droge, radila je na ulici i bila je opljačkana. Neko vrijeme stanovala je u lokalnoj crkvi, potom u prihvatilištu, a sada joj pomaže centar „Atira“. Kako kaže, željela bi da posjetitelji Olimpijade spoznaju razorne posljedice prostitucije. Unatoč naporima „Živuća biblioteka“ suočava se s problemima u iznošenju svoje poruke. Nalazi se uz centar za recikliranje gdje beskućnici i siromašni muškarci i žene mijenjaju prikupljenu ambalažu za novac. No Janice Abbott – direktorica Centra - nada se da će barem neki od posjetitelja Olimpijade navratiti i bolje razumjeti ljude koji ovdje žive i preživljavaju, često neprimjećeni, od grada domaćina Olimpijade.